Rikunarita-ORG/Wikinium huggingface dataset:
# Rekloome

|  |
| --- |
| Tekst üüb Öömrang |

Rekloome uun London.

**Rekloome** as en dial faan't komunikatsion mad minsken. Hat gongt miast faan onernemen ütj, diar mögels föl minsken auer hör produkten of siinsten informiare wel.

Rekloome koon en hiale rä ünlik furmen haa:

* Bütjenrekloome - Loongs a stiiger of bi gebüüden hinge skilten of toofeln
* Jiften - Rekloometekst üüb kalendern, kuugelskriiwern of ialtjüügen
* Fernseen, raadio an internet - Kurt filmer mä rekloome
* Tjüch - Sjürten of motsen mä rekloome, miast en käänbil (*loogo*)
* Loodens of kuuphüsang - Spreegen of süngen rekloometeksten
* Post - Rekloomebleeden
* Bleed - Anongsen
* Tilefoon - Onernemen rep hör kunden uun

* Bütjenrekloome
* Rekloomekalender
* Rekloomebleed
* Anongs uun't bleed

## Luke uk diar

 **Commonskategorii: Rekloome** – Saamlang faan bilen of filmer
# Puask

|  |
| --- |
| Tekst üüb Öömrang |

Jiises stäänt weder ap (Dieric Bouts, 1455).
Puaskaier jaft at uk uun Tschechien.
**Puask** as ian faan a grat festen uun a krastelk religioon. Jiises stäänt faan a duaden ap, det ment, sin ideen lewe widjer, uk wan hi stürwen as.

## Feierdaar tu puask

Pualemsöndai
Greensüürsdai
Stalfreidai
Puasksöndai
Puaskmundai
## Dootem

Puask fäält leewen üüb di iarst söndai efter a iarst folmuun uun a wos, diaram leit det dootem uun a Gregoriaans kalender tesken a 22. Maarts an a 25. April. Sööwen weg efter Puask san Pingster.

## Luke uk diar

 **Commonskategorii: Puask** – Saamlang faan bilen of filmer
# Iintoochregiuun

|  |
| --- |
| Tekst üüb Öömrang |

Iintoochregiuunen faan struumer uun Euroopa
(ruad: hoodweederskeelen, brün: letjer weederskeelen)
At **iintoochregiuun** faan en struum as det areal, faan huar det rinweeder tu di struum hen uflääpt. Tesken tau iintoochregiuunen ferlääpt at weederskeel, det as miast en beragkeed.

## Luke uk diar

 **Commonskategorii: Iintoochregiuunen** – Saamlang faan bilen of filmer
 **Commonskategorii: Weederskeelen** – Saamlang faan bilen of filmer
# Sudaan

|  |
| --- |
|  Tekst üüb Fering |

Flag
**Sudaan**, amtelk **Republiik faan Sudaan** (üüb Ingels: *Sudan* an *Republic of the Sudan*; üüb Araabsk: السودان *as-Sūdān* an جمهورية السودان‎‎ *Jumhūriyyat as-Sūdān*) as en stoot uun a nuurduast faan Aafrika. Uun a uast leit det Ruad Sia, uun a nuurd Ägipten, uun a süüduast lei Ethioopien an Eritrea, uun a süüd leit Süüdsudaan, uun a süüdwaast det Madelaafrikoons Republiik, uun a waast Tschad an uun a nuurdwaast Liibien. At lun hee 30.894.000 lidj (2008). At hoodsteed faan't lun as Chartuum.

## Geografii

### Geograafisk Laag

Sudaan as det traadgratst lun uun Aafrika.

At lun dialt grensen mä sööwen lunen. Det lingst grens (2184 km) wurt mä Süüdsudaan an det kurtst (175 km) wurd mä det Madelaafrikoons Republiik diald. Det dialt uk en 1360 km lung grens mä Tschad, en 1275 km lung mä Egypten, en 605 km lung mä Eritrea, en 769 km lung mä Ethioopien an en 383 km lung mä Liibien.

### Indialing faan Ferwalting

Sudaan hee 18 bundesstooten.

|  | Bundesstoot | Grate (km²) | Lidj (2018) | Hoodsteed | Koord |
| --- | --- | --- | --- | --- | --- |
| 1 | Al-Dschasiira | 23.373 | 5.096.900 | Wad Madanii |  |
| 2 | Al-Qadaarif | 75.263 | 2.208.400 | al-Qadaarif |
| 3 | Blä Niil | 45.844 | 1.108.400 | ad-Damasiin |
| 4 | Chartuum | 22.142 | 7.993.900 | Chartuum |
| 5 | Kassalaa | 36.710 | 2.519.100 | Kassalaa |
| 6 | Niil Struum | 122.123 | 1.511.400 | ad-Damir |
| 7 | Nuurd | 348.765 | 936.300 | Dunqula |
| 8 | Nuurd Daarfuur | 320.000 | 2.305.000 | al-Faschir |
| 9 | Nuurd Kurdufaan | 185.302 | 2.216.200 | al-Ubayyid |
| 10 | Ruad Sia | 218.887 | 1.482.100 | Sudaan Huuwen |
| 11 | Sannaar | 37.844 | 1.918.700 | Sannaar |
| 12 | Sentraal Daarfuur | 34.000 | 751.400 | Salingei |
| 13 | Süüd Daarfuur | 72.000 | 3.765.800 | Nyala |
| 14 | Süüd Kurdufaan | 79.470 | 1.300.700 | Kaduqli |
| 15 | Uast Daarfuur | 55.000 | 1.587.200 | ad-Du'ain |
| 16 | Waast Daarfuur | 23.000 | 1.024.500 | Al-Dschunaina |
| 17 | Waast Kurdufaan | 111.373 | 1.764.800 | Al-Fulah |
| 18 | Witj Niil | 30.411 | 2.493.900 | Rabak |

## Histoore

Det soneemd *Kalifat faan Omdurman* wooret faan 1885 tu 1898. Det wurd faan en anglo-egiptisk stridjmeecht uun a Slacht faan Omdurman tunant maaget. Sudaan wurd en britisk-egiptisk kondominium, man wiar at lun *de facto* en britisk kolonii. 19. Detsember 1955 ferklaaret at lun suwereniteet an det wurd 1. Janewoore 1956 faan Egypten an det Ferianigt Köningrik gudkäänd. Efter suwereniteet wiar tau bürgerkriiger, de Iarst Sudanees Bürgerkriich (1955–1972) an de Naist Sudanees Bürgerkriich (1983–2005). At süüddial faan't lun wurd 2011 üüs Süüdsudaan suwereen.

## Politiik

Sudaan as en republiik. A president faan't lun faan 1989 tu 2019 wiar Omar al-Baschir. Nü wurt at lun faan en suwereen riad regiaret. A föörmaan faan a riad, an de *de facto* president faan't lun, as generool Abdel Fattah Burhan.

### Bütjenpolitiik

Sudaan as lasmoot faan dön Feriand Natschuunen sant 12. Nofember 1956.

## Kwelen